অপরেশন বিজয়ের সময় বাজপেয়ীর কূটনৈতিক ভূমিকাকে কুর্ণিশ জানিয়েছিল সারা বিশ্ব৷ যুদ্ধ চলাকালীন পাকিস্তানের প্রধানমন্ত্রী নওয়াজ টেলিফোনে বাজপেয়ীকে জানান, কারা ‘লাইন অব কনট্রোল’ অতিক্রম করে কাশ্মীরে ঢুকেছে, তা তিনি জানেন না৷ পাকিস্তানি সেনা নয়, হতে পারে Local Irregulars (মুজাহিদিন)-রা গিয়েছে৷ বাজপেয়ী তাঁকে জানান, ‘‘একদিকে আপনি বন্ধুত্বের হাত বাড়িয়েছেন৷ লাহোরে আমন্ত্রণ জানিয়েছেন৷ অন্যদিকে কারগিলে পাক সেনা ঢুকেছে৷ পাক সেনাকে হঠাতে ভারতীয় সেনাকে সূর্ণ স্বাধানতা দেওয়া হয়েছে৷ হতোদ্যম হয়ে ফোন রাখেন নওয়াজ৷ তৎকালীন মার্কিন রাষ্ট্রপতি বিল ক্লিন্টন তাঁকে কাশ্মীর থেকে সেনা প্রত্যাহার করতে অনুরোধ করেন৷ ক্লিন্টনকে মুখের ওপর না করে বাজপেয়ী বলেছিলেন, আমি ‘লাইন অব কনট্রোল’ পেড়িয়ে যাইনি৷ পাকিস্তানি সেনা ‘লাইন অব কনট্রোল’ পেরিয়েছে৷ ওদের সরে যেতে বলুন৷ না হলে আমি সরব না৷